Kazimieras Kavaliauskas (1911)

Kazimieras Kavaliauskas, taip pat Kazys Kavaliauskas (1911 m. Joniškaičiuose, Lygumų valsčius, dab. Pakruojo raj. – 1972 m. Čikagoje, JAV) – lietuvių kunigas.

 Biografija 

K. Kavaliauskas gimė 1911 m. Lygumų parapijoje, gyveno su tėvais Joniškaičių kaime.Karveliai Joniškaičiuose prie Kruojos: laukuose ir ant stalo (1) skrastas.lt 2024-10-08 Mokėsi Lygumų pradžios mokykloje ir Šiaulių valsčiaus gimnazijoje. 1929-1936 m. studijavo Vytauto Didžiojo universitete Teologijos-filosofijos fakultete. 1936 m. buvo įšventintas kunigu. Iki 1944 m. pabaigos dirbo įvairiose Lietuvos parapijose. Artėjant antrai sovietinei okupacijai, pasitraukė į Vokietiją, po to emigravo į JAV. Iki mirties dirbo lietuvių parapijose Čikagoje. Buvo palaidotas Čikagos šv. Kazimiero lietuvių kapinėse, paskelbtas nekrologas išeivijos „Draugo“ laikraštyje.Kraštotyrininkas papildė Pasaulio teisuolio istoriją skrastas.lt 2013-09-23

1941 m. dirbdamas Žagarėje, K. Kavaliauskas reikšmingai prisidėjo gelbėjant žydų tautybės Miriam Šneiderytę (Marijoną Tiesnesienę), gimusią 1924 m. spalio 7 d. Pašvitinyje. Vykdant holokaustą Žagarėje buvo įkurtas getas, kuriame atsidūrė ir paauglė Miriam (Mera) su tėvais bei broliu.  K. Kavaliauskas su Pašvitinio kunigu Jonu Teišerskiu, rizikuodami savo gyvybėmis, sukūrė istoriją, surado žmones, sutikusius paliudyti, kad Miriam neva buvo našlaitė lietuvė, tik paimta globai į žydų šeimą. Buvo padaryti krikšto ir kiti oficialūs dokumentai, išgelbėję mergaitės gyvenimą. Išvengusi mirties, ji liko gyventi Žagarės apylinkėse: ištekėjo už latvio ūkininko, turėjo 4 vaikus. Po mirties 2003 m. buvo palaidota Žagarės latvių kapinėse.Pagerbtas kunigas, gelbėjęs žydus skrastas.lt 2021-10-07Šventas melas. Kunigo Kazio Kavaliausko pėdsakų beieškant sventumogarsas.ltTrys liudijimai sventumogarsas.lt

 Atminimas 

K. Kavaliauskas, kaip ir kiti žydaitės gelbėjimo istorijos dalyviai, po mirties buvo paskelbtas Pasaulio teisuoliu, pagerbtas Žūvančiųjų gelbėjimo kryžiumi (2000 m.). Kunigo asmens byla saugoma Izraelyje, Jad Vašem muziejuje, jam po mirties skirti apdovanojimai bei jų dokumentai saugomi Šiaulių vyskupijos kurijoje. Kunigo kapas Čikagoje pažymėtas teisuolio ženklu (aut. Tauras Budzys).Čikagoje paženklintas Pasaulio tautų teisuolio kapas sventumogarsas.lt

K. Kavaliauskui pagerbti atidengtas kryžius su atminimo lenta Naujosios Žagarės bažnyčios šventoriuje (2021 m.), atminimo lenta prie senosios Lygumų mokyklos (2022 m.).Pakruojo rajono savivaldybė facebook.com 2022-10-03

 Šaltiniai 

Kategorija:Lietuvos kunigai
Kategorija:JAV lietuviai
Kategorija:Lietuvos Pasaulio teisuoliai